Аднак карэктывы ў прагнозы ўносяць і розныя цяжкасці. Па-першае, тэхнічныя складанасці. У Беларусі не вырабляецца лётная тэхніка, з-за чаго нават запасныя часткі і дэталі даводзіцца шукаць на замежных рынках. Ды што там запчасткі, нават паліва купляецца за валюту. Ёсць і арганізацыйныя праблемы, якія павінен быў вырашаць дэпартамент па малой авіяцыі. Аднак многія пытанні, якія лічыліся праблемнымі сем гадоў назад, калі арганізацыя пачынала сваю дзейнасць, застаюцца невырашанымі і сёння. З-за чаго даводзіцца нават па паверку дакументаў ехаць у далёкую Калугу, марнуючы час і страчваючы грошы на дарагія камандзіроўкі. Хаця ўсё можна было б вырашаць і на месцы, што дала б выдатны штуршок да паўнацэннага развіцця такога віду дзейнасці.